CELEX: C2004/284/39
Language: et
Date: 2004-11-20 00:00:00
Title: Kohtuasi T-330/04: Jörg-Michael Fetzer'i 9. augusti 2004. aasta hagi Euroopa Ühenduste Parlamendi vastu

20.11.2004   
            
            
               ET
            
            
               Euroopa Liidu Teataja
            
            
               C 284/19
            
         Jörg-Michael Fetzer'i 9. augusti 2004. aasta hagi Euroopa Ühenduste Parlamendi vastu
   (Kohtuasi T-330/04)
   (2004/C 284/39)
   Kohtuasja menetluse keel: saksa
   Jörg-Michael Fetzer, elukoht Tübingen (Saksamaa), esitas 9. augustil 2004 Euroopa Ühenduste Esimese Astme Kohtusse hagi Euroopa Ühenduste Parlamendi vastu. Hageja esindaja on advokaat M. Bauer.
   Hageja palub esimese astme kohtul:
   
               —
            
            
               tuvastada, et kostja rikkus hageja õigusi konkursi PE/96/A (haldusametnik) raames;
            
         
               —
            
            
               võimaldada kostjal osaleda konkursi teises etapis, mis on samaväärne konkursiga PE/96/A;
            
         
               —
            
            
               teise võimalusena otsustada, et kostja hüvitab hagejale piisava kahjutasu, mis võrdub vähemalt ühe kuu netopalgaga.
            
         Õiguslikud alused ja peamised argumendid
   Juulis 2002 registreeris hageja Euroopa Parlamendi konkursile PE/96/A. Registreerimisvormis tunnistas ta, et tervisehäire tõttu on tema silmanägemine vähenenud kaks protsenti normaalsest nägemisvõimest. Hageja kinnitas, et tal ei võimaldatud kasutada arvutit essee kirjutamiseks ega antud ka ajapikendust ettekäändel, et konkursitingimused ei näe ette eritingimusi tervisehäiretega kandidaatidele.
   Hageja selgitab, et tervisehäire tõttu ei olnud temal võimalik testi tegemiseks ettenähtud aja jooksul läbi lugeda kõiki küsimusi ning välja valida õigeid vastuseid. Ta möönab, et juhul, kui oleks vastu tuldud tema soovidele eritingimuste osas, oleks teda valitud 180 parima kandidaadi hulka ja seega oleks ta pääsenud järgmisesse konkursietappi. Sellest tulenevalt palub ta kohtul tuvastada, et keeldumine eritingimustest, mida hageja taotles, oli ebaõige.